CELEX: 32019D1990
Language: ro
Date: 2019-11-28 00:00:00
Title: Decizia (UE) 2019/1990 a Consiliului din 28 noiembrie 2019 de delegare către directorul Oficiului de Administrare și Plată a Drepturilor Individuale al Comisiei Europene a anumitor competențe ale ordonatorului de credite referitoare la plata remunerațiilor și la plata cheltuielilor de delegație și a cheltuielilor de călătorie autorizate

29.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 308/103
               
            
         DECIZIA (UE) 2019/1990 A CONSILIULUI
         din 28 noiembrie 2019
         de delegare către directorul Oficiului de Administrare și Plată a Drepturilor Individuale al Comisiei Europene a anumitor competențe ale ordonatorului de credite referitoare la plata remunerațiilor și la plata cheltuielilor de delegație și a cheltuielilor de călătorie autorizate
         CONSILIUL UNIUNII EUROPENE,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 66 alineatul (1) litera (a),
         întrucât:
         
                     (1)
                  
                  
                     Prin Decizia (UE) 2019/792 (2), Consiliul a încredințat către Oficiul de Administrare și Plată a Drepturilor Individuale (PMO) al Comisiei Europene exercitarea anumitor competențe conferite prin Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68 al Consiliului (3), autorității împuternicite să facă numiri și autorității împuternicite să încheie contracte de muncă pentru personalul Secretariatului General al Consiliului (SGC), în ceea ce privește gestionarea drepturilor pecuniare individuale.
                  
               
                     (2)
                  
                  
                     SGC a semnat un acord privind nivelul serviciilor cu PMO în vederea gestionării drepturilor pecuniare individuale ale personalului și ale persoanelor care ocupă o funcție publică de rang înalt din SGC.
                  
               
                     (3)
                  
                  
                     Decizia 2003/522/CE a Comisiei (4), în special articolul 2 alineatul (4), permite PMO să acționeze la cererea și în numele unui alt organ instituit în temeiul sau în baza tratatelor. În conformitate cu acordul privind nivelul serviciilor încheiat între PMO și SGC, SGC poate solicita ca PMO să valideze și să autorizeze plata salariilor personalului și ale persoanelor care ocupă o funcție publică de rang înalt din SGC, precum și plata cheltuielilor de delegație și a cheltuielilor de călătorie autorizate ale acestora. Având în vedere avantajele pe care această decizie le va aduce în materie de reducere a costurilor și de eficiență, directorului PMO ar trebui să îi fie delegate competențele relevante ale ordonatorului de credite, în temeiul articolului 66 alineatul (1) litera (a) din Regulamentul (UE, Euratom) 2018/1046,
                  
               ADOPTĂ PREZENTA DECIZIE:
         
            Articolul 1
            
               (1)   Directorului Oficiului de Administrare și Plată a Drepturilor Individuale (PMO) al Comisiei Europene îi sunt delegate competențele ordonatorului de credite de a valida și de a autoriza plata remunerațiilor și plata cheltuielilor de delegație și a cheltuielilor de călătorie autorizate ale personalului în scopul aplicării articolului 1 alineatul (1) litera (a) din Decizia (UE) 2019/792, precum și ale persoanelor care ocupă o funcție publică de rang înalt.
               Plățile respective se înregistrează la următoarele articole și posturi din secțiunea II a bugetului general al Uniunii Europene, intitulată „Consiliul European și Consiliul”:
               
                           —
                        
                        
                           capitolul 10, cu excepția subposturilor 1004-02 și 1004-05;
                        
                     
                           —
                        
                        
                           capitolul 11;
                        
                     
                           —
                        
                        
                           postul 1200, cu excepția subpostului 1200-36;
                        
                     
                           —
                        
                        
                           articolul 133;
                        
                     
                           —
                        
                        
                           postul 2201.
                        
                     Delegarea menționată la primul paragraf include, de asemenea, competențele de a estima, de a stabili și de a autoriza venituri în legătură cu cheltuielile menționate la al doilea paragraf.
            
            
               (2)   Delegarea menționată la alineatul (1) primul paragraf nu se aplică în cazurile în care exercitarea competențelor delegate de Consiliu către PMO în temeiul articolului 1 alineatul (1) din Decizia (UE) 2019/792 a fost cedată în conformitate cu articolul 1 alineatul (2) din decizia menționată.
            
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la data primirii de către Secretariatul General al Consiliului a unei scrisori prin care se confirmă acceptarea de către PMO a competențelor delegate în conformitate cu articolul 1 alineatul (1) primul paragraf sau odată cu exercitarea de către PMO a competențelor delegate respective, dacă o astfel de exercitare intervine mai înainte.
         
         
            Adoptată la Bruxelles, 28 noiembrie 2019.
            
               
                  Pentru Consiliu
               
               
                  Președintele
               
               T. HARAKKA
            
         
         
            (1)  JO L 193, 30.7.2018, p. 1.
         
            (2)  Decizia (UE) 2019/792 a Consiliului din 13 mai 2019 de încredințare către Comisia Europeană – Oficiul de Administrare și Plată a Drepturilor Individuale (PMO) – a exercitării anumitor competențe conferite autorității împuternicite să facă numiri și autorității împuternicite să încheie contracte de muncă (JO L 129, 17.5.2019, p. 3).
         
            (3)  JO L 56, 4.3.1968, p. 1.
         
            (4)  Decizia 2003/522/CE a Comisiei din 6 noiembrie 2002 de creare a Oficiului pentru gestionarea și plata drepturilor bănești individuale (JO L 183, 22.7.2003, p. 30).